बाहासा इन्दोनेसिया

बाहासा इन्दोनेसिया बाय् इन्दोनेसियन भाय्( Bahasa Indonèsia ) इन्दोनेसियाया राष्ट्रिय व सरकारी भाषा ख व थ्व भाषा इन्दोनेसिया देसय् छ्येलिगु या। थ्व मलेय भाय् या छगू रुप खः। थ्व भाय् सरकारी संचारया भाय् ख, ब्वनेकुथिइ ब्वंकिगु व विद्युतीय व डिजिटल माध्यमय् प्रसारणया निंतिं छ्यलिगु भाय् ख। हलिमय् शीर्ष बहुभाषी (विशेष यानाः त्रिभाषी )   देय् या कथं अप्व इन्दोनेसियालीतयेसं थःगु हे जातीय वा मूल भाय् नं ल्हाइ, गुकिलि दकलय् अप्व ल्हाइगु जावानिज व सुन्दानी भाय् दुथ्याः। थुकिया लिच्वः कथं इन्दोनेसियाली भासय् थीथी भाय्तेगु तःधंगु प्रभाव लाः।  

देय् न्यंकं तःधंगु भाषीत दुगु नापं विदेशय् च्वंपिं प्रवासीतय्सं नं ल्हाइगु जूगुलिं बाहासा इन्दोनेसिया हलिंन्यंकं दकलय् अप्वः ल्हाइगु भाषाय् छगू कथं सूचीकृत जूगु दु।  इन्डोनेसियन भासं आधिकारिक रुपं विश्वव्यापी स्कूल, विश्वविद्यालय, व संस्थाय्      विशेष कथं , जापान , दक्षिण कोरिया, टिमोर लेस्टे, भियतनाम , ताइवान, संयुक्त अधिराज्य आदि देसय् थ्व भाय् छ्यलीगु या।     

उपनिवेशवाद युगंनिसें युरोपियन देय् नाप ताःई न्ह्यःनिसें स्थापित ऐतिहासिक स्वापू दूगु छुं इन्डोनेसियाली खँग्वःत छुं युरोपेली भासय् दुथ्याःगु दु, मू कथं डच व अंग्रेजी भासय् ।  इन्डोनेसियन भासय् नं युरोपियन भासं वःगु यक्व पाहाँखँग्वः दु, गुकिलिं मू कथं डच, पोर्चुगिज, स्पेनिश व अंग्रेजी भाषां वःगु खँग्वःत दु। इन्दोनेसियन भासय् संस्कृत, चिनियाँ, व अरबी भाषां वःगु यक्व पाहांखँग्वः दु गुकिलिं इन्दोनेसियन द्वीपपुचः क्षेत्र दुने प्राचीन कालं निसें जुयाच्वंगु व्यापार व धार्मिक आधारित गतिविधिया कारणं इन्दोनेसियन भाषाय् दयावल।

 लिधंसा 

पुचः:भाय्
पुचः:इन्दोनेसिया